URDHËR
Nr. 82, datë 19.7.2017

PËR DELEGIM KOMPETENCE

Në mbështetje të nenit 102, pika 4 të Kushtetutës të Republikës së Shqipërisë, të neneve 28, 29 të ligjit nr. 44/2015, datë 30.4.2015, “Kodi i Procedurave Administrative të Republikës së Shqipërisë”, të
nenit 6, të ligjit nr. 9000, datë 30.12.2003, “Për organizimin dhe funksionimin e Këshillit të Ministrave”
dhe të nenit 11, të ligjit nr. 90/2012 “Për organizimin dhe funksionimin e administratës shtetërore”,

URDHËROJ:

1. Delegimin e kompetencave të titullarit të Ministrisë së Financave, zëvendësministrit të Ministrisë së Financave, z. Erjon Luçi, për trajtimin e praktikës nr. 8665/1 Prot, datë 13.6.2017, të Ministrisë së
Transportit  dhe  Infrastrukturës,  me  objekt  depozitimin  e  firmave  të  autorizuara  për  programin
“Menaxhimi i mbetjeve të ngurta në Vlorë”. Marrëveshja e Huas me vlerë 12.000.000.00 euro.
2. Kompetencat e titullarit të Ministrisë së Financave, për çështjen e përcaktuar në pikën 1 (një) të këtij urdhri, do të ushtrohen nga data e hyrjes në fuqi, deri në shfuqizimin e tij.
3. Për zbatimin e këtij urdhri ngarkohet zëvendësministri i Ministrisë së Financave, z. Erjon Luçi. Ky urdhër hyn në fuqi menjëherë dhe botohet në Fletoren Zyrtare.

